फ़िल्म ओ सिनेमा आदि में बाल कलाकारक अपन अलगे महत्व अछि जेकि अपन अभिनय सं बरबस सब लोकनिके मन मोहि लैत अछि। एहने मनमोहक बाल कलाकार के रुपमें अवतरित भेल छैथ मिथिलाक बेटा आदिब हुसैन। पूर्व केन्द्रीय मंत्री आ भाजपा नेता श्री शाहनवाज हुसैनक सुपुत्र आदिब , केके मेनन, संजय मिश्रा, राजपाल यादव, जाकिर हुसैर आ रुपाली गांगुली द्वारा अभिनित शिशु फ़िल्म "सतरंगी पैराशूट" सं अपन अभिनय प्रारंभ केलाह जाहिमें वो नेताक पुत्र चन्द्र मोहनक भूमिका निभौने छैथ। फ़िल्मक लेल लगभग 200 बाल कलाकारमें सं आदिबक चयन कायल गेल रहय। कक्षा 8क छात्र आदिब एखन एकटा टीबी सीरियल में काज कय रहल छैथ जेकि जल्दिये एकटा टीवी चैनल पर देखबाक भेटत। 